DA wil optree oor aanvalle op vroue in Upington | Netwerk24
26 Januarie 2021 15:41
Henk Opperman, DA-raadslid, sê die doel daarvan is om die vordering van strafregtelike ondersoeke asook hofsake in verband met die mishandeling van vroue en kinders te monitor en seker te maak dat geregtigheid vir die slagoffers geskied.
Dit volg ná die soveelste aanranding en verkragting van 'n 59-jarige weduwee verlede week in die vroeë oggendure in haar huis in die dorp.
"Die DA veroordeel dié verkragting ten sterkste en sal nie terugsit en toekyk hoe hierdie bose tendens in die Upington-omgewing voortduur nie," sê Opperman.
Hy sal met die polisie sowel as die munisipaliteit skakel om met hulle in dié verband saam te werk.
"Ons wil ook die doeltreffendheid van buurtwagte in die dorp verbeter."
Opperman sê hy en sy span sal 'n rooster van alle aangemelde voorvalle van geslagsgeweld opstel.
"Dit is sodat ek en ander raadslede die ondersoeke en hofsake kan monitor om seker te maak dat gepaste strawwe opgelê word sodat geregtigheid kan geskied."